התנועה הקיבוצית: "שמירה על הקרן הקיימת היא אינטרס חיוני לחיזוקה של מדינת ישראל כמדינת הלאום של העם היהודי !"

גם לאחר הקמת מדינת ישראל ממשיכה הקרן הקיימת לישראל למלא את תפקידה הציוני כגוף השומר על אדמות העם היהודי בארץ ישראל ואל לה למדינה לפגוע בתפקיד החשוב הזה.

התנועה הקיבוצית מייחסת חשיבות רבה לשמירת מערכת יחסים תקינה עם העם היהודי בתפוצות ומזהה סכנה לפגיעה במערכת היחסים החשובה הזאת, עם ניסיונה של המדינה להשתלט על נכסיו של העם היהודי.

התנועה הקיבוצית מוקירה את פעילותה של הקרן הקיימת לישראל בנגב, בגליל וברחבי הפריפריה, הגיאוגרפית והחברתית. בתוך כך את חלקה המשמעותי של הקרן הקיימת בתרומה למשק המים הלאומי, את מערכות החינוך והתרבות הייחודיות ורואה חשיבות רבה בנטיעתם טיפוחם ושמירתם של יערות ישראל .

התנועה הקיבוצית מוחה על הדרך הכוחנית והבעייתית בה בחרה ממשלת ישראל להפר הסכם עליו חתמה עם הקרן הקיימת לישראל, לפני פחות משנתיים.

לפיכך, מגנה התנועה הקיבוצית את כוונת ממשלת ישראל להלאים את הקרן הקיימת לישראל, וקוראת לצדדים להגיע ביניהם להסכמות. שמירה על הקרן הקיימת היא אינטרס חיוני לחיזוקה של מדינת ישראל כמדינת הלאום של העם היהודי !

מזכירות התנועה הקיבוצית